**«Өчурынлы саннар»**

**Сыйныф: 3 Укытучы: Гаязова Х.Р.**

**Дәрес темасы:** «Өчурынлы саннар”

**Дәрес тибы:** яңа белемнәр ачу

**Предметара бәйләнеш:** әйләнә-тирә дөнья.

**Эш төре:**  фронталь, индивидуаль, парларда, төркемнәрдә эшләү.

**Максат:** өчурынлы саннарны дөрес уку;

-өчурынлы саннарны разряд буенча чагыштырырга өйрәнү;

**Универсаль уку гамәлләрен формалаштыру**

*Шәхси:*

-яңа уку материалын үзләштерүдә кызыксынучанлыкны үстерү;

-үзара дуслык, җылылык атмосферасы тудыру;

-дәрестә актив, тәрбияле, кайгыртучан иптәш булу.

**Метапредмет нәтиҗәләре**

*Регулятив:* эшчәнлекне планлаштыру, үз алдыңа максат кую, үз фикереңне әйтә белү; нәтиҗә ясау, үз эшчәнлегеңне контрольдә тоту, игътибарлы булу, өстәмә чаралар  куллана белү;

*Танып-белү:* таблицаны файдалану,  өйрәнгәнне көндәлек тормышта кулланырга өйрәтү.

*Коммуникатив:* төркемдә эшләгәндә, бер-берсен тыңлый белү; сөйләшү барышында, үз фикерен җиткерә алу; үзара килешү, алган мәгълүматларны куллана белү.

**Материал:** «Математика» Г.В.Дорофеев,Т.Н.Миракова, Т.Б.Бука.

**Җиһазлау:** парларда, төркемдә эшләү өчен карточкалар, компьютер,дәреслек,дәфтәр

**Дәрес барышы**

|  |  |  |  |
| --- | --- | --- | --- |
| **Дәрес**  **этабы** | **Укытучы эшчәнлеге** | **Укучы эшчәнлеге** | **Универсаль уку гамәлләре** |
| Ориентлашу,  актуальләштерү | Сыйныфташларны сәламләү (кара-каршы, җилкәдәш күршене сәламләү).  Дәрескә әзерлекне тикшерү, уңай психологик халәт тудыру. | Каршы утыручы иптәшен, янда утыручы иптәшен елмаеп сәламли. | -үзара дуслык, җылылык атмосферасы тудыру; |
| Телдән исәпләү Тапкырлау таблицасын кабатлау (6,7гә) | җилкәдәш утыручы иптәше белән тапкырлау таблицасын кабатлый | Узган дәрестә тупланган белемнәрне файдалана белү. |
| Мотивлаштыру этабы. | Дәфтәрләрне ачабыз.  Тактада саннар  *7,4, 15, 100, 54, 781, 120, 12, 9*  -Бу саннарны нинди төркемнәргә бүлеп була?  Матур язу  Арифметик диктант:  -иң зур икеурынлы санны языгыз;  -иң кечкенә өчурынлы сан;  башта бер бер артлы 99,100 саннары чыга, аннары аска 99< 100 саннары чыга  Аларны чагыштырыгыз: икеурынлы сан зурракмы, өчурынлымы?  -Ни өчен? | Дәфтәрләрне ачып число, сыйныф эше язалар.  Саннарны укып чыгалар.   * 1урынлы * 2 урынлы * 3 урынлы   Разрядларга бүлеп язалар.  *.*  (99,100)  99<100  (санаганда 99 алдан килә) | Фикерләү, үз фикереңне әйтә белү; нәтиҗә ясау;  -дәрестә актив, тәрбияле, кайгыртучан иптәш булу. |
| Яңа тема аңлату  Алгоритм төзү | Карточкалар белән эш.  Парларда эшлиләр  Без бүген дәрестә нәрсә турында өйрәнәчәкбез? | Карточкадагы мисалларны чишеп үсү тәртибендә урнаштыралар. Килеп чыккан җөмләне укыйлар.  “Өчурынлы саннар” | Фикерләү, танып белү, алган белемнәрен куллана белү, нәтиҗә чыгару. |
| --Саннарны чагыштыру өчен нәрсәләр белергә кирәк?    --Китапның 55 нче битен ачабыз.  --Китаптагы нәтиҗә без чыгарган нәтиҗә белән туры киләме?  --Тикшереп карыйк . | Укучылар уйлый, җавап яза, чиратлап тикшерә, үз фикерләрен әйтә.  Һәр өстәлдән 1 укучы җавап бирә: № 2.  Нәтиҗә:  1.Cаннарны дөрес итеп укыйсы. 2.Разряд санын беләсе,разряд саны күбрәк булган сан зуррак була; 3.Разрядлары тигез булса, югары разрядларны чагыштырасы. Югары разрядта кайсының саны зуррак булса, шул сан зуррак була.  Бер укучы кычкырып укый. | төркемдә эшләгәндә, бер-берсен тыңлый белү; сөйләшү барышында, үз фикерен җиткерә алу; үзара килешү.  -дәрестә актив, тәрбияле, кайгыртучан иптәш булу. |
| Физминутка |  | Карточкаларга өч урынлы саннар язып алалар, парлашалар, чиратлап укыйлар, саннарны чагыштыралар, алмаштыралар, партнёрларына рәхмәт әйтәләр, икенче пар табалар | Иптәшен тыңлый белү, үз фикерен әйтә белү |
| Ныгыту этабы  Китап белән эш  Төзелгән алгоритмын тормышка ашыру.  Мөстәкыйль эш | № 4 , 56 бит  -Саннарны цифрлар белән язарга  Мәсьәлә чишу. №8 57 бит  Мәсьәләне анализлау.  9 карточка (1 урынлы саннар язылган)  Өч урынлы саннар төзергә һәм аларны чагыштырырга | -Күрше саннар: санаганда арттан килгән сан зуррак; алдан килгәне кечерәк)  *(үзара бәяләү)*  Бер бала укый.  Сорауларга җавап бирәләр.  Дәфтәрдә чишәләр.  Саннар төзиләр һәм язалар. Килеп чыккан саннарны түгәрәк буенча әйтеп чыгалар  *.* | Иптәшен тыңлый белү, ярдәм итә белү.  Үзләштергән белемнәрен куллана белү |
| Рефлексия | --Дәрестә нәрсәләр белдегез?  -Мин ...белдем.  -Миңа ошады...  -... авыр булды.  ...кирәк булачак**.** | Укучыларның җаваплары. | Танып белү, шәхескә якын килү |
| бәя этабы | --Дәфтәрләрне җыеп алу.  Өй эше. № 5, 7 бит56-57  Иҗади эш: өйдә өчурынлы саннар табарга һәм аларны чагыштырырга.  Дәрес тәмам. Рәхмәт. | дежур укучы җыеп ала, яңа дәфтәрләр өләшә. |  |